Les Falles comencen oficialment a Alaquàs amb la tradicional Crida des del balcó de l'Ajuntament
28/02/2005 15:21:00

# Les Falles comencen oficialment a Alaquàs amb la tradicional Crida des del balcó de l'Ajuntament

*   28/02/2005 15:21:00
*   [Imprimir](#)
*   Compartir
*    https://www.alaquas.org/documento.asp?id\_do=9542

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9542%2F0&title=Ajuntament%20d%27Alaqu%C3%A0s.%20Premsa.Les%20Falles%20comencen%20oficialment%20a%20Alaqu%C3%A0s%20amb%20la%20tradicional%20Crida%20des%20del%20balc%C3%B3%20de%20l%27Ajuntament)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9542/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9542/9542_Form_4.jpg)](https://www.alaquas.org/ficheros/documentos/2005/2/9542/9542_Form_10.jpg "<a href='https://www.alaquas.org/ficheros/documentos/2005/2/9542/9542_Form_10.jpg' target=_blank><i class='fa fa-external-link' aria-hidden='true'></i>.Les Falles comencen oficialment a Alaquàs amb la tradicional Crida des del balcó de l'Ajuntament</a>")

A continuació es va celebrar la Pleitesia en la què es van dedicar unes paraules emotives a cadascuna de les Falleres Majors de les onze comissions de la ciutat

A les 19 hores de la vesprada d'ahir diumenge 27 de febrer començaven oficialment les Falles a Alaquàs amb la tradicional Crida des del balcó de l'Ajuntament. Les Falleres Majors d'Alaquàs, Xelo Samper Lacruz i Elena Palao Martínez, acompanyades per l'Alcalde d'Alaquàs, Jorge Alarte, pronunciaven el seu discurs tradicional per a donar la benvinguda a les festes valencianes.

L'acte va començar amb l'arribada de les Falleres Majors a la porta de l'Ajuntament, on van ser rebudes per una gran quantitat de veïns i veïnes. Tot seguit, i ja des del balcó de l'Ajuntament, les Falleres Majors i l'Alcalde d'Alaquàs es van adreçar a tots els festers i festeres allí concentrats.

L'encarregat d'inaugurar els discursos va ser l'Alcalde d'Alaquàs, qui va saludar les onze comissions falleres i va desitjar en públic que les Falles del 2005 "siguen felices per a tots i totes i que el dia 19 de març cremem amb pau, llibertat, i tranquil·litat tots els monuments".

A continuació, li va arribar el torn a la Fallera Major Infantil d'Alaquàs, Elena Palao Martínez, qui va manifestar en públic el seu desig de que Alaquàs "s'ompli de festa i alegria" al llarg de tots aquests dies festius. Va finalitzar les seues paraules amb el tradicional crit faller: "Visca Alaquàs, visca València i visca les Falles!".

Segons després, la Fallera Major d'Alaquàs, Xelo Samper Lacruz, va iniciar el seu discurs donant la benvinguda a tots els falleres i les falleres i recordant el treball que realitzen al llarg de l'any per a mantenir viva la passió per aquestes festes. Va manifestar orgullosa el seu sentiment perquè "aquestes Falles 2005 es recorden amb alegria, pau, harmonia i germanor. A continuació va anomenar totes les falles d'Alaquàs per tal de fer-les participes de l'acte. Després del discurs oficial de la Crida es va disparar un castell de focs d'artifici.

A continuació, les Falleres Majors acompanyades pel la seues Corts d'Honor i la comitiva de fallers i falleres van desfilar fins l'Auditori Nou Auditori d'Alaquàs, lloc on es va celebrar l'acte de Pleitesia a les Falleres.

Aquest va començar amb la desfilada dels estandards de les onze comissions falleres d'Alaquàs. Tot seguit, van pujar a l'escenari totes les falleres majors de les onze comissions així com la Fallera Major Infantil d'Alaquàs i la Fallera Major, que van ocupar els seus trons per a realitzar el tradicional acte de Pleitesia.

L'emoció va envair aquest acte, ja que enguany com a novetat, la Pleitesia a cada Fallera Major l'ha protagonitzat un membre de la família de cadascuna de les representants. Per a finalitzar, la Regidora de Cultura a l'Ajuntament d'Alaquàs, Elvira García Campos va oferir una poesia a les Falleres Majors d'Alaquàs.